
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 261 


22 Νοεμβρίου 1996 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

386. Σύσταση Ενιαίας Επιχείρησης Ύδρευσης Αποχέ¬ 

τευσης συγκέντρωσης, μεταφοράς και διάθεσης 
απορριμάτων με την επωνυμία «ΔΗΜΟΤΙΚΗ ΕΠΙ 
ΧΕΙΡΗΣΗ ΥΔΡΕΥΣΗΣ ΑΠΟΧΕΤΕΥΣΗΣ ΒΑΣΙΛΙ¬ 
ΚΟΥ του Νομού Εύβοιας». 

387. Τροποποίηση διατάξεων του από 19.7.1956 Β. Δ/ 

τος (Α’ 177) «περί συστάσεως παρά τω Ταμείω 
Προνοίας Υπαλλήλων Ο.Λ.Π. Κλάδου Αρωγής», 
όπως έχει τροποποιηθεί με τα Π.Δ/τα 294/1971 
(Α' 296), 46/1976 (Α' 14), 300/1989 (Α' 138) και 
412/1990 (Α' 161). 

ΣΥΜΒΑΣΕΙΣ 

Χρηματοδότηση του τηρούμενου στην Αγροτική Τρά¬ 
πεζα της Ελλάδος Α.Ε. Ειδικού Λογαριασμού Εγγυ¬ 
ήσεων Γεωργικών Προϊόντων (ΕΛΕΓΠ) του Ελληνι¬ 
κού Δημοσίου, με το ποσό των δρχ. είκοσι πέντε δι¬ 
σεκατομμυρίων (25.000.000.000), για δαπάνες συ¬ 
γκέντρωσης γεωργικών προϊόντων κατά την πε¬ 
ρίοδο 16.10.96 μέχρι 15.10.97. Κίνηση και τήρηση 
του Ειδικού Λογ/σμού ΕΓΠ (Εκτέλεση εισπράξεων - 
πληρωμών) . 

Χρηματοδότηση του τηρούμενου στην Αγροτική Τρά¬ 
πεζα της Ελλάδος Α.Ε. Ειδικού Λογαριασμού Εγγυ¬ 
ήσεων Γεωργικών Προϊόντων (ΕΛΕΓΠ) του Ελληνι¬ 
κού Δημοσίου, με το ποσό των δρχ. τετρακοσίων δι¬ 
σεκατομμυρίων (400.000.000.000), σε ανοικτό λο¬ 
γαριασμό για χρηματοδότηση Γεωργικών Κοινοτι¬ 
κών Δαπανών κατά την περίοδο 16.10.96 μέχρι 
15.10.97. Κίνηση και τήρηση του Ειδικού Λογαρια¬ 
σμού ΕΓΠ (εκτέλεση εισπράξεων - πληρωμών). .. 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 386 
Σύσταση Ενιαίας Επιχείρησης Ύδρευσης Αποχέτευσης συ¬ 
γκέντρωσης, μεταφοράς και διάθεσης απορριμάτων με 
την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ 
ΑΠΟΧΕΤΕΥΣΗΣ ΒΑΣΙΛΙΚΟΥ του Νομού Εύβοιας». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 3 του Ν. 1069/1980 
«περί κινήτρων διά την ίδρυσιν επιχειρήσεων υδρεύσεως 
και αποχετεύσεως» (ΦΕΚ Α' 191/23.8.1980). 

2. Τις διατάξεις του άρθρου 29 Α' του Ν. 1558/1985 
(ΦΕΚ Α' 137/85) όπως προσετέθη με το άρθρο 27 του Ν. 
2081/1992 (ΦΕΚ Α' 154/92). 

3. Τις διατάξεις της παρ. 1 του άρθρου 23 του Ν. 
1558/85 «Κυβέρνηση και Κυβερνητικά όργανα» (Α' 137) 
σε συνδυασμό με τις διατάξεις του Π.Δ. 373/1995 «Συγ¬ 
χώνευση των Υπουργείων Προεδρίας της Κυβέρνησης και 
Εσωτερικών στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός των αρμοδιοτή¬ 
των του». (Α’ 201). 

4. Την αριθμ. ΔΙΔΚ/Φ44.1/21566/10.10.1996 (ΦΕΚ 
932/Β/10.10.1996) απόφαση του Πρωθυπουργού και του 
Υπουργού Εσωτερικών Δημόσιας Διοίκησης και Αποκέντρω¬ 
σης «Ανάθεση αρμοδιοτήτων Υπουργού Εσωτερικών, Δημό¬ 
σιας Διοίκησης και Αποκέντρωσης στους Υφυπουργούς 
Εσωτερικών Δημόσιας Διοίκησης και Αποκέντρωσης». 

5. Τις διατάξεις της 25027/84 απόφασης τουΥπουργού 
Εσωτερικών (ΦΕΚ 244Β). 

6. Το γεγονός ότι το παρόν διάταγμα προκαλεί δαπάνη 
σε βάρος του προϋπολογισμού του οικείου Δήμου ύψους 
1.000.000 για την οποία έχει εγγράφει πίστωση στο προϋ¬ 
πολογισμό της κοινότητας στο Κωδικό αριθμό 20/ 
153.9. 

7. Την αριθμ. 58/96 απόφαση του Δημοτικού Συμβου- 
4 λίου Βασιλικού. 

8. Την αριθμ. 450/96 γνωμοδότηση του Συμβουλίου της 
Επικράτειας με πρόταση του Υφυπουργού Εσωτερικών 
Δημόσιας Διοίκησης και Αποκέντρωσης, αποφασίζουμε: 

Άρθρο 1 

Σύσταση 

Εγκρίνεται η 58/96 απόφαση του Δημοτικού Συμβου¬ 
λίου Βασιλικού του Ν. Εύβοιας, που αφορά τη σύσταση 
στον ομώνυμο Δήμο Ενιαίας Επιχείρησης Ύδρευσης - 
Αποχέτευσης, συγκέντρωσης, μεταφοράς και διάθεσης 
απορριμάτων που έχει ως εξής: 

1. Συνιστάται στο Δήμο Βασιλικού του Νομού Εύβοιας 
Ενιαία Επιχείρηση Ύδρευσης - Αποχέτευσης με την επω¬ 
νυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟΧΕ¬ 
ΤΕΥΣΗΣ ΒΑΣΙΛΙΚΟΥ ΝΟΜΟΥ ΕΥΒΟΙΑΣ» (άρθρο 1 παρ. 1 
Ν. 1069/80). 

2. Η Δημοτική Επιχείρηση Ύδρευσης - Αποχέτευσης 
συγκέντρωσης, μεταφοράς και διάθεσης απορριμάτων εί¬ 
ναι νομικό πρόσωπο, ιδιωτικού Δικαίου με κοινωφελή χα¬ 
ρακτήρα και διέπεται ως προς τη διοίκηση, οργάνωση, 
εκτέλεση, λειτουργία και συντήρηση των έργων της αρμο- 
διότητός της καθώς και τις πηγές χρηματοδότησής της 
από τις διατάξεις του Ν. 1069/80 «περί κινήτρων διά την 
ίδρυσιν Επιχειρήσεων - Υδρεύσεως και Αποχετεύσεως». 

Για τα λοιπά θέματα εφαρμόζονται οι διατάξεις του Π.Δ. 
410/95 «Δημοτικός και Κοινοτικός Κώδικας» και οι κανό¬ 
νες της ιδιωτικής οικονομίας (άρθρο 1 παρ. 1 Ν. 1069/ 
1980). 

3. Έδρα της Επιχείρησης είναι ο Δήμος Βασιλικού της 
Επαρχίας Χαλκίδας του Νομού Εύβοιας (άρθρο 1 παρ. 3 Ν. 
1069/80). 

4. Περιοχή αρμοδιότητας της Επιχείρησης είναι η διοι¬ 
κητική περιφέρεια του Δήμου Βασιλικού. 

Άρθρο 2 
Εκμετάλλευση 

Η εκμετάλλευση των έργων και υπηρεσιών της Επιχεί¬ 
ρησης ενεργείται σύμφωνα με τις διατάξεις του Ν. 
1069/80 (άρθρο 1 παρ. 3 Ν. 1069/1980. 

Άρθρο 3 

Περιουσία 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης, τα οποία εκτελέσθηκαν ή θα εκτελε- 
οτούν με βάση συγκεκριμένες μελέτες, όλοι οι υπόνομοι 
που υπάρχουν και οι εγκαταστάσεις ύδρευσης και αποχέ¬ 
τευσης ακαθάρτων και όμβριων υδάτων όλοι οι υπόνομοι η 
ανοικτοί αγωγοί που εκβάλλουν άμεσα ή έμμεσα στο δί¬ 
κτυο, καθώς επίσης και οι μονάδες επεξεργασίας πόσιμου 
ύδατος και υγρών αποβλήτων (άρθρο 8 παρ. 1 Ν. 1069/ 
1980). 

Άρθρο 4 
Έσοδα 

Έσοδα της επιχείρησης είναι: 

α. Το ειδικό τέλος για την μελέτη, κατασκευή και επέ¬ 
κταση των έργων ύδρευσης και αποχέτευσης, για μία δε¬ 
καετία από της 1ης Ιανουάριου του επομένου από τη σύ¬ 
σταση της επιχείρησης έτους που υπολογίζεται σε ποσο¬ 
στό 80% επί της αξίας του ύδατος που καταναλίσκεται 
(άρθρο 10 παρ. 1 εδ. α’ και 11 Ν. 1069/1980). 


β. Επιχορήγηση από το πρόγραμμα δημοσίων επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε φύσεως έργων ύδρευσης και απο¬ 
χέτευσης αρμοδιότητας της επιχείρησης (άρθρο 10 παρ. 1 
εδ. ια' και 13 Ν. 1069/1980). 

γ. Το τέλος σύνδεσης με το δίκτυο της αποχέτευσης 
(άρθρο 10 παρ. 1 εδ. γ' Ν. 1069/1980). 

δ. Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 
εδάφ. δ' και άρθρο 15 Ν. 1069/80). 

3. Το τέλος σύνδεσης με το δίκτυο της ύδρευσης (άρ¬ 
θρο 10 παρ. 1 εδ. ε' Ν. 1069/80). 

στ. Το τέλος χρήσεως υπονόμων (άρθρο 10 παρ. 1 εδ. 
στ' Ν. 1069/80). 

ζ. Η αξία ύδατος που καταναλώνεται (άρθρο 10 παρ. 1 
εδ. ζ’ Ν. 1069/1980). 

η. Η εγγύηση χρήσεως του υδρομετρητή (άρθρο 10 παρ. 
1 εδ. η' Ν. 1069/80). 

θ. Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ' Ν. 
1069/1980). 

ι. Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδ. ι' Ν. 1069/ 
1980). 

ια. Οι πρόσοδοι από την περιουσία ή το τίμημα από την 
εκποίηση αυτής (άρθρο 10 παρ. 1 εδαφ. ιβ'Ν. 1069/80). 

ιβ. Δάνεια, κληρονομιές, δωρεές και λοιπές επιχορηγή¬ 
σεις (άρθρο 10 παρ. 1 εδαφ. ιγ' Ν. 1069/80). 

ιγ. Έσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/80, καθώς και 
κάθε άλλη νόμιμη πρόσοδος. 

Άρθρο 5 
Διοίκηση 

1. Η επιχείρηση διοικείται από 9μελές Διοικητικό Συμ¬ 
βούλιο αποτελούμενο από τον Πρόεδρο Αντιπρόεδρο και 
(7) μέλη. Πρόεδρος θα εκλέγεται από το Δημοτικό Συμ¬ 
βούλιο ο εκάστοτε Δήμαρχος της Πόλης Βασιλικού. Δύο 
(2) μέλη θα προέρχονται από την μειοψηφία του Δημοτι¬ 
κού Συμβουλίου τρία (3) μέλη θα προέρχονται από την 
πλειοψηφία του Δημοτικού Συμβουλίου ένα (1) μέλος θα 
είναι μέλος φορέα της περιοχής μας και ένα (1) μέλος θα 
είναι Δημότης ή κάτοικος του Δήμου μας έχοντας πείρα ή 
γνώσεις σχετικές με το αντικείμενο της επιχείρησης. Σε 
περίπτωση που η επιχείρηση απασχολήσει από 20 και άνω 
εργαζομένους θα συμμετέχει στο Διοικητικό της Συμβού¬ 
λιο και ένας εκπρόσωπος των εργαζομένων της επιχείρη¬ 
σης δίχως να τροποποιείται η συστατική πράξη. 

Τα μέλη του Διοικητικού Συμβουλίου μαζί με τους ανα¬ 
πληρωτές τους ορίζονται από το Δημοτικό Συμβούλιο. 

Το Διοικητικό Συμβούλιο εκλέγει από τα μέλη του τον 
Αντιπρόεδρο ο οποίος και αναπληρεί τον Πρόεδρο σε πε¬ 
ρίπτωση απουσίας ή κωλύματος του τελευταίου. 

2. Το Δημοτικό Συμβούλιο ορίζει από τα μέλη του τον 
Αντιπρόεδρό του (άρθρο 3 παρ. 1 του Ν. 1069/80 και 278 
Π.Δ. 410/95). 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκατα¬ 
σταθούν τα νέα μέλη (άρθρο 2 παρ. 2 της 25027/84 ΦΕΚ 
244/Β" αποφ. Υπ. Εσωτερικών). 

4. Ο Πρόεδρος του Διοικητικού Συμβουλίου εκπροσω- 

πει την επιχείρηση σε όλες τις σχέσεις της δικαστικές ή 
εξώδικες και σε περίπτωση απουσίας ή κωλύματος αυτού, 
ο Αντιπρόεδρος (άρθρο 5 παρ. 4 Ν. 1069/80). 

Στον Υφυπουργό Εσωτερικών Δημ. Διοίκησης και Απο¬ 
κέντρωσης αναθέτουμε την δημοσίευση και εκτέλεση του 
παρόντος διατάγματος. 

Αθήνα, 31 Οκτωβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Λ. ΠΑΠΑΔΗΜΑΣ 

-φ- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 387 
Τροποποίηση διατάξεων του από 19.7.1956 Β.Δ/τος (Α' 

177) «περί συστάσεως παρά τω Ταμείω Προνοίας 

Υπαλλήλων Ο.Λ.Π. Κλάδου Αρωγής», όπως έχει τροπο¬ 
ποιηθεί με τα Π.Δ/τα 294/1971 (Α 296), 46/1976 (Α 

14), 300/1989 (Α' 138) και 412/1990 (Α' 161). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 2 του άρθρου 1 του Ν.Δ/τος 
2942/54 (Α' 111). 

2. Τις διατάξεις των άρθρων 23 παρ. 1 στοιχ. στ και 24 
παρ. 1 και παρ. 2 στοιχ. γ, 26 παρ. 1 και 27 παρ. 1 στοιχ, δ 
του Ν. 1558/1985 (Α' 154) καθώς και το Π.Δ. 372/1995 
(Α' 201). 

3. Την αρ. 80078/4.10.96 κοινή απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοιν. Ασφαλίσεων» (ΦΕΚ 924). 

4. Την από 17.3.1995 μελέτη της Δ/νσης Αναλογιστι- 
κών Μελετών. 

5. Τις αποφάσεις του Δ.Σ. του Ταμείου Προνοίας Υπαλ¬ 
λήλων Οργανισμού Λιμένος Πειραιώς που διατυπώθηκαν 
στις αριθ. 12/30.6.94, 19/25.10.94, 20/10.11.94, 21/ 
25.11.94, 22/8.12.94, 23/15.12.95, 1/12.1.95 και 11/ 

8.6.95 συνεδριάσεις του. 

6. Το γεγονός ότι από τις διατάξεις του διατάγματος αυ¬ 
τού δεν προκαλείται δαπάνη σε βάρος του προϋπολογι¬ 
σμού του Ταμείου, αλλά αντίθετα επέρχεται μείωση του 
αναλογιστικού ελλείμματος, κατά ποσοστό 28,9% (άρθρο 
29Α) του Ν. 1558/1985 (Α' 137), όπως προσετέθη με το 
άρθρο 27 του Ν. 2081/1992 (Α' 154). 

7. Τις γνωμοδοτήσεις του Συμβουλίου Κοινωνικής 
Ασφάλειας που διατυπώθηκαν κατά τις υπ’ αριθ. 65/ 

22.3.95 και 76/5.7.95 και 101/11.7.1996 συνεδριάσεις 
του της ΚΗ' περιόδου (παρ. 5 του άρθρου 15 του Π.Δ. 
213/1992 (Α' 102). 

8. Την 525/1996 γνωμοδότηση του Συμβουλίου της 
Επικράτειας, μετά από πρόταση του Υπουργού Εμπορικής 
Ναυτιλίας και του Υφυπουργού Εργασίας και Κοινωνικών 
Ασφαλίσεων, αποφασίζουμε: 

Άρθρο 1 

1. Η παρ. 1 του άρθρου 3 του Π.Δ/τος 300/1989, αντι¬ 
καθίσταται ως ακολούθως: 

«1. α) Μηνιαία εισφορά του ασφαλισμένου υπολογιζό¬ 


μενη επί των τακτικών μηνιαίων αποδοχών συμπεριλαμβα¬ 
νομένων των δώρων εορτών Χριστουγέννων - Πάσχα και 
του επιδόματος αδε'ιας, ως και επί της ειδικής αμοιβής του 
άρθρου 67 του Ν. 2065/92 σε ποσοστό 5% για όλα τα μι- 
σθολογικά κλιμάκια. 

β) Μηνιαία εισφορά του εργοδότη υπολογιζόμενη σε 
ποσοστό 5% επί των αποδοχών του ασφαλισμένου, οι 
οποίες υπόκεινται σε κράτηση». 

2. Στο τέλος της παρ. 5 του άρθρου 3 του Π.Δ/τος 300/ 

1989, προστίθενται οι λέξεις: «με τους όρους και προϋπο¬ 
θέσεις των παραγράφων 1, 2 και 4 του άρθρου 59 του Ν. 
2084/92 (Α' 165)». 

3. Στο άρθρο 3 του Π.Δ/τος 300/1989, προστίθεται 
παρ. 9, η οποία έχει ως εξής: 

«9. Για τους ασφαλιζόμενους στον Κλάδο Αρωγής του 
Ταμείου μετά την 1 η Ιανουάριου 1993 και εφόσον δεν 
έχουν ασφαλισθεί μέχρι την 31η Δεκλεμβρίου 1992 σε 
κανέναν ασφαλιστικό Οργανισμό, τυγχάνουν εφαρμογής 
οι διατάξεις του άρθρου 32 του Ν. 2084/92, όπως ισχύουν 
κάθε φορά». 

Άρθρο 2 

Στο άρθρο 4 του Π.Δ/τος 300/89, προστίθεται παρ. 5, η 
οποία έχει ως εξής: 

«5. Για τους ασφαλισμένους στον Κλάδο Αρωγής του 
Ταμείου μετά την 1 η Ιανουάριου 1993 και εφόσον δεν 
έχουν ασφαλισθεί μέχρι την 31 η Δεκεμβρίου 1992 σε κα¬ 
νέναν ασφαλιστικό Οργανισμό, τυγχάνουν εφαρμογής οι 
διατάξεις του άρθρου 33 του Ν. 2084/92, όπως ισχύουν 
κάθε φορά». 

Άρθρο 3 

Στο άρθρο 7 του Π.Δ. 300/89, επέρχονται οι εξής τρο¬ 
ποποιήσεις: 

1. Στην παρ. 1, το αναγραφόμενο ποσοστό «32%» αντι¬ 
καθίσταται με το ποσοστό «29%». 

2. Το δεύτερο εδάφιο της παρ. 4, αντικαθίσταται ως 
εξής: 

«Το βοήθημα που προκύπτει από τον ανωτέρω υπολογι¬ 
σμό προσαυξάνεται μόνο με τα ποσοστά της ΑΤΑ ή τις 
οποιεσδήποτε αυξήσεις που χορηγήθηκαν σε αντικατά¬ 
σταση της ΑΤΑ. αποκλεισμένης πάσης άλλης προσαυξή- 
σεως». 

3. Η παρ. 5, αντικαθίσταται ως εξής: 

«Το ανώτατο ποσό βοηθήματος, που χορηγείται από το 
Ταμείο δεν μπορεί σε καμμιά περίπτωση να υπερβεί σε 
ποσό το εις την παρ. 1 αναφερόμενο των συνταξίμων απο¬ 
δοχών του 1ου μισθολογικού κλιμακίου, ήτοι βασικού μι¬ 
σθού και χρονοεπιδόματος, προσαυξανόμενο μόνο με την 
ΑΤΑ, ή τις οποιεσδήποτε αυξήσεις που χορηγήθηκαν σε 
αντικατάσταση της ΑΤΑ αποκλεισμένης πάσης άλλης 
προσαυξήσεως». 

4. Η παρ. 6, αντικαθίσταται ως εξής: 

«Συντάξιμη υπηρεσία πλην του χρόνου πραγματικής 
ασφάλισης, είναι και ο χρόνος ασφάλισης που προσδιορί¬ 
ζεται σύμφωνα με τις διατάξεις του άρθρου 40 και της 
παρ. 12 του άρθρου 47 του Ν. 2084/92, όπως αυτές ισχύ¬ 
ουν κάθε φορά». 

5. Η παρ. 11, αντικαθίσταται ως εξής: 

«11. Κατά τη συγκεφαλαίωση της συντάξιμης υπηρε¬ 
σίας για τη θεμελίωση του δικαιώματος απονομής βοηθή¬ 
ματος καθώς και για τον καθορισμό του ποσού του μη- 

νιαίου οικονομικού βοηθήματος, σύμφωνα με τις διατάξεις 
του άρθρου αυτού κλάαμα χρόνου ίσο ή μεγαλύτερο του 
εξαμήνου λογίζεται σαν χρόνος ασφάλισης εφόσον έχει 
συμπληρωθεί ο απαιτού μένος για τη θεμελίωση του συ- 
νταξιοδοτικού δικαιώματος χρόνος, άλλως παραλείπε- 
ται». 

6. Προστίθεται παρ. 13, η οποία έχει ως εξής: 

«13. Για τους ασφαλιζόμενους στον Κλάδο Αρωγής του 
Ταμείου μετά την 1η Ιανουάριου 1993 και εφόσον δεν 
έχουν ασφαλισθεί μέχρι την 31 η Δεκεμβρίου 1992 σε κα- 
νέναν ασφαλιστικό Οργανισμό, τυγχάνουν εφαρμογής οι 
διατάξεις των άρθρων 33 και 34 του Ν. 2084/92, όπως 
ισχύουν κάθε φορά». 

Αρθρο 4 

Το άρθρο 16 του Π.Δ. 300/89, αντικαθίσταται ως ακο¬ 
λούθως: 

«Άρθρο 16 

ΜΕΤΑΒΑΤΙΚΗ ΔΙΑΤΑΞΗ 

Το μηνιαίο οικονομικό βοήθημα που χορηγείται στους 
ήδη συνταξιούχους του Ταμείου επανυπολογίζεται σύμ¬ 
φωνα με τα οριζόμενα στο άρθρο 7 του Π.Δ. 300/89, 
όπως αντικαθίσταται με το άρθρο 3 του παρόντος. 

Εάν το ποσό της σύνταξης που θα προκύψει από τα 
ανωτέρω, είναι μικρότερο από αυτό που καταβάλλεται η 
επιπλέον διαφορά διατηρείται ως προσωρινό επίδομα, το 
οποίο συμψηφίζεται με μελλοντικές αυξήσεις». 

Άρθρο 5 

Η ισχύς του παρόντος, αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Εργασίας και Κοινωνικών Ασφαλί¬ 
σεων, αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 13 Νοεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚΟΣ ΦΑΡΜΑΚΗΣ ΣΤΑΥΡΟΣ ΣΟΥΜΑΚΗΣ 

-♦- 

ΣΥ ΜΒΑΣΕ ΙΣ 

(3) 

Χρηματοδότηση του τηρούμενου στην Αγροτική Τράπεζα 
της Ελλάδος Α.Ε. Ειδικού Λογαριασμού Εγγυήσεων Γε- 
ωργικών Προϊόντων (ΕΛΕΓΠ) του Ελληνικού Δημοσίου, 
με το ποσό των δρχ. είκοσι πέντε δισεκατομμυρίων 
(25.000.000.000), για δαπάνες συγκέντρωσης γεωρ¬ 
γικών προϊόντων κατά την περίοδο 16.10.96 μέχρι 
15.10.97. Κίνηση και τήρηση του Ειδικού Λογ/σμού 
ΕΓΠ (Εκτέλεση εισπράξεων - πληρωμών). 

Αθήνα, σήμερα την 31η του μηνός Οκτωβρίου του 
έτους χίλια εννιακόσια ενενήντα έξι μεταξύ του Ελληνικού 
Δημοσίου, που εκπροσωπείται από τον Υφυπουργό Οικο¬ 
νομικών, Νικόλαο Χριστοδουλάκη και Υπουργό Γεωργίας, 
Στέφανο Τζουμάκα και της Αγροτικής Τράπεζας της Ελ¬ 
λάδος Α.Ε., που εκπροσωπείται από το Διοικητή της, Δη- 


μήτριο Κανελλόπουλο, συμφωνήθηκαν και συνομολογή- 
θηκαν τα ακόλουθα: 

ΠΡΟΟΙΜΙΟ 

Από το Υπουργείο Γεωργίας - Διεύθυνση Δ.Α.Γ.Ε.Π. 
έχει υποβληθεί σχετικό αίτημα προς την ΑΤΕ Α.Ε. για χρη¬ 
ματοδότηση του Ειδικού Λογαριασμού Εγγυήσεων Γεωρ- 
γικών Προϊόντων (ΕΛΕΓΠ) του Ελληνικού Δημοσίου για 
πραγματοποίηση πληρωμών για συγκέντρωση γεωργικών 
προϊόντων κ.λπ. κατά την περίοδο 16.10.96 μέχρι 
15.10.97. 

Με την 945/3.2.87 Πράξη του Διοικητή της Τράπεζας 
της Ελλάδος επιτρέπεται στην Αγροτική Τράπεζα Ελλά¬ 
δος Α.Ε. να χρηματοδοτεί τον Ειδικό Λογαριασμό Εγγυή¬ 
σεων Γεωργικών Προϊόντων (ΕΛΕΓΠ). 

Με το Ν. 992/79 καθώς και την 99883/1.8.80 από¬ 
φαση των Υπουργών Οικονομικών και Γ εωργίας και Άνευ 
Χαρτοφυλακίου επί Σχέσεων μετά Ε.Κ. έγινε η σύσταση 
του ΕΛΕΓΠ. 

Με την κοινή απόφαση αριθμ. 373612/1553/4.9.80 
των Υπουργών Γ εωργίας και Οικονομικών ρυθμίστηκε ο 
τρόπος λειτουργίας του ανωτέρω Ειδικού Λογαριασμού. 

Με την 171740/13.6.1991 κοινή απόφαση των Υπουρ¬ 
γών Οικονομικών και Γεωργίας, τροποποιείται η κοινή 
υπουργική απόφαση 373612/1553/4.9.80, ως προς το 
οικονομικό έτος του προϋπολογισμού του Ειδικού Λογα¬ 
ριασμού Εγγυήσεων Γεωργικών Προϊόντων και καθορίζε¬ 
ται τούτο από 16ης Οκτωβρίου κάθε ημερολογιακού 
έτους μέχρι 15ης Οκτωβρίου του επομένου ημερολογια¬ 
κού έτους. 

Σύμφωνα με τα ανωτέρω υπογράφεται η παρούσα σύμ¬ 
βαση. 

Άρθρο 1 

Η Αγροτική Τράπεζα της Ελλάδος (ΑΤΕ) Α.Ε. θα χρημα¬ 
τοδοτήσει το Ελληνικό Δημόσιο κατά την περίοδο από 
16ης Οκτωβρίου 1996 μέχρι 15ης Οκτωβρίου 1997 μέχρι 
ποσού δρχ. είκοσι πέντε δισεκατομμυρίων 
(25.000.000.000), για πραγματοποίηση πληρωμών συ¬ 
γκέντρωσης γεωργικών προϊόντων και εκπλήρωση τυχόν 
υποχρεώσεων της χώρας προς την Ευρωπαϊκή Ένωση, 
που προκύπτουν αποκλειστικά από την παρέμβαση στην 
αγορά προϊόντων σε εφαρμογή σχετικών κοινοτικών δια¬ 
τάξεων. 

Άρθρο 2 

Ο Υφυπουργός Οικονομικών και ο Υπουργός Γ εωργίας, 
που εκπροσωπούν το Δημόσιο, δηλώνουν με την παρούσα 
ότι συνάπτουν δάνειο από την Αγροτική Τράπεζα της Ελ¬ 
λάδος Α.Ε. ποσού δρχ. είκοσι πέντε δισεκατομμυρίων 
(25.000.000.(Χ)0), και εξουσιοδοτούν την Αγροτική Τρά¬ 
πεζα της Ελλάδος Α.Ε. να διαθέσει το προϊόν αυτού όπως 
καθορίζεται στην παρούσα σύμβαση. 

Λήξη δανείου καθορίζεται η 31.12.98. 

Το παραπάνω δάνειο θα επιβαρύνεται με επιτόκιο κυ¬ 
μαινόμενο το οποίο θα είναι ίσο με το επιτόκιο των Εντό¬ 
κων Γραμματίων Ελληνικού Δημοσίου 12μηνης διάρκειας 
που ισχύει στην αρχή κάθε περιόδου εκτοκισμού πλέον 
δύο μονάδων. 

Ο εκτοκισμός του δανείου θα πραγματοποιείται κάθε 
τρίμηνο με αρχή την 31.12.96. Οι δεδουλευμένοι τόκοι θα 
χρεώνονται στο Λογαριασμό χωρίς άλλη εντολή του δα- 

νειοδοτούμενου και χωρίς συμψηφισμό οποιοσδήποτε άλ¬ 
λης προμήθειας. 

Το Ελληνικό Δημόσιο αναλαμβάνει την υποχρέωση να 
καταβάλει αμέσως μετά το λογισμό τους, τους παραπάνω 
τόκους. 

Σε περίπτωση που για οποιονδήποτε λόγο η καταβολή 
τους καθυστερήσει πέραν του μηνός από τη λήξη του τρι¬ 
μήνου θα διακόπτεται η χρηματοδότηση του Λογαρια¬ 
σμού. 

Η Δανείστρια, όσο θα ισχύει η σύμβαση αυτή και μέχρι 
να εξοφληθεί τελείως το δάνειο, έχει το δικαίωμα να μετα- 
βάλει το επιτόκιο εφόσον μεταβληθεί το κόστος άντλησης 
των κεφαλαίων της. 

Αρθρο 3 

Η χρήση του δανείου θα γίνεται τμηματικά μέσα στη πε¬ 
ρίοδο από 16.10.96 έως 15.10.97 με μηνιαίους προϋπο¬ 
λογισμούς που θα υποβάλει η ΔΙΔΑΓΕΠ στην Αγροτική 
Τράπεζα της Ελλάδος. 

Πρόβλεψη των αναγκαίων κάθε μήνα κονδυλίων πληρω¬ 
μών και εισπράξεων που αναμένεται να πραγματοποιη¬ 
θούν, θα γίνεται στο τέλος του προηγούμενου μήνα από τη 
ΔΙΔΑΓΕΠ. 

Το δάνειο θα εμφανίζεται λογιστικά στον Ειδικό Λογ/ 
σμό Εγγυήσεων Γεωργικών Προϊόντων 1298 «ΔΙΔΑΓΕΠ - 
Λογαριασμός χρηματοδότησης 1996 -1997» που τηρείται 
στην Αγροτική Τράπεζα της Ελλάδος Α.Ε. 

Οι χρεώσεις του λογαριασμού θα γίνονται με αξία (νε- 
Ιβυτ) την ημέρα της εκταμίευσης και οι πιστώσεις από ει¬ 
σπράξεις κεφαλαίων ΡΕΟΟΑ με αξία (νεΙβυΓ) τη δεύτερη 
εργάσιμη ημέρα από την πίστωση του λογαριασμού της 
ΑΤΕ στην Τράπεζα της Ελλάδος. 

Με το προϊόν του δανείου θα πιστώνεται πιστωτικός λο¬ 
γαριασμός του Δημοσίου, ο οποίος και θα χρεώνεται με τις 
πληρωμές που θα γίνονται για την αξία των γεωργικών 
προϊόντων που συγκεντρώνονται και για την εκπλήρωση 
τυχόν υποχρεώσεων της Χώρας προς την Ευρωπαϊκή 
Ένωση που προκύπτουν αποκλειστικά από την παρέμ¬ 
βαση στην αγορά προϊόντων σε εφαρμογή σχετικών κοινο¬ 
τικών διατάξεων, καθώς επίσης με τους τόκους του δα¬ 
νείου. 

Συμφωνείται επίσης ότι, σε περίπτωση εξαγωγής των 
αγροτικών προϊόντων που συγκεντρώνει η ΔΙΔΑΓΕΠ με 
την παρούσα χρηματοδότηση, οι σχετικές με την εξαγωγή 
εργασίες θα διεξάγονται μέσω της ΑΤΕ Α.Ε. 

Άρθρο 4 

Για τις πληρωμές, που γίνονται με το σύστημα των προ¬ 
καταβολών, η ΑΤΕ Α.Ε. υποχρεούται να θέτει αμέσως τα 
ποσά στη διάθεση των Καταστημάτων, με βάση τις κατα¬ 
νομές της ΔΙΔΑΓΕΠ ή άλλου εξουσιοδοτημένου Οργά¬ 
νου. 

Με τα ποσά αυτά η ΑΤΕ Α.Ε. καθίσταται αυτόματα υπό¬ 
λογος και υποχρεούται να αποστέλει τα δικαιολογητικά 
πληρωμών στις προθεσμίες που ορίζουν οι εντολές πλη¬ 
ρωμής της Διεύθυνσης Δ.Α.Γ.Ε.Π. του Υπουργείου Γεωρ¬ 
γίας. 

Η Τράπεζα υποχρεούται επίσης να παρακολουθεί λογι¬ 
στικά τα ποσά αυτά σε ιδιαίτερες κατά προϊόν, δραστηριό¬ 
τητα και έτος, υπομερίδες, που θα κλείνουν με τα εκκα- 
θαριζόμενα, μετά τον έλεγχο των δικαιολογητικών, μέχρι 
30.4.98 (με ΥβΙουι- 16.10.1997) ενοποιουμένων και παρα- 


τεινομένων των σχετικών προθεσμιών των προκαταβολών 
μέχρι της ημερομηνίας αυτής, μη επιτρεπομένουν οιουδή- 
ποτε συμψηφισμού. 

Οι λοιπές πληρωμές σε βάρος του Λογαριασμού θα 
πραγματοποιούνται με εντολές πληρωμής, σύμφωνα με 
τις κοινές αποφάσεις των Υπουργών Οικονομικών και Γε- 
ωργίας, που έχουν εκδοθεί ή θα εκδοθούν σ’ εφαρμογή 
των διατάξεων των άρθρων 23, 26 και 28 του Νόμου 922/ 
1979 μέσα στα όρια των προβλέψεων του προϋπολογι¬ 
σμού Ειδικού Λογαριασμού Εγγυήσεων Γ εωργικών Προϊό¬ 
ντων. 

Εξαιρετικά, οι τόκοι του δανείου του Δημοσίου θα ανα¬ 
λαμβάνονται από την Αγροτική Τράπεζα της Ελλάδος Α.Ε. 
που εξουσιοδοτείται με την παρούσα για την ανάληψη του 
εκάστοτε οφειλόμενου ποσού, χωρίς την έκδοση εντολής 
πληρωμής. 

Τα ποσά που καταβάλλει η Αγροτική Τράπεζα της Ελλά¬ 
δος Α.Ε. βάσει εντολών πληρωμής, καθώς και οι τόκοι της 
χρηματοδότησης, παρακολουθούνται λογιστικά σε ιδιαίτε¬ 
ρες υπομερίδες για τα ποσά αυτά ενεργεί ως Ταμίας και 
δεν έχει υποχρέωση αποδόσεως λογαριασμού. 

Η Αγροτική Τράπεζα της Ελλάδος ευθύνεται για την 
εκτέλεση των εντολών είσπραξης ή πληρωμής, την κανο¬ 
νική τήρηση του «Ειδικού Λογαριασμού ΕΓΠ» καθώς και 
την πιστή τήρηση των διαδικασιών που αναφέρονται στην 
προαναφερθείσα κοινή απόφαση των Υπουργών Οικονο¬ 
μικών και Γεωργίας. 

Η ΑΤΕ υποχρεούται επίσης για παροχή στη ΔΙΔΑΓΕΠ 
του Υπουργείου Γεωργίας, οποιουδήποτε στοιχείου ή 
πληροφορίας σχετικά με την κίνηση ή κατάσταση του «Ει¬ 
δικού Λογαριασμού ΕΓΠ». 

Η Αγροτική Τράπεζα δεν έχει καμιά ευθύνη για την εκ 
μέρους του Δημοσίου ανάληψη υποχρεώσεως, την ανα¬ 
γνώριση - εκκαθάριση οποιοσδήποτε δαπάνης καθώς και 
την έκδοση εντολής πληρωμής εκ μέρους της ΔΙΔΑ- 
ΓΕΠ. 

Για την εκτέλεση από την Αγροτική Τράπεζα, με χρέ- 
ωση του Ειδικού Λογαριασμού ΕΓΠ που τηρείται σ' αυτή, 
των εντολών προπληρωμής που εκδίδονται από τη ΔΙΔΑ- 
ΓΕΠ στο όνομα της ΑΤΕ για την εξόφληση της αξίας αγρο¬ 
τικών προϊόντων με βάση τις τιμές παρέμβασης, η προμή¬ 
θεια της Αγροτικής Τράπεζας συμφωνείται σε ποσοστό 
1 % πάνω στο ύψος των πληρωμών που εκτελούνται σε βά¬ 
ρος του Ειδικού αυτού Λογαριασμού. 

Για την εκτέλεση των εντολών πληρωμής, με χρέωση 
του παραπάνω Ειδικού Λογαριασμού, η προμήθεια της 
Αγροτικής Τράπεζας συμφωνείται σε ποσοστό 0,25% 
πάνω στο συνολικό ύψος των εκτελουμένων εντολών πλη¬ 
ρωμής σε βάρος του Ειδικού αυτού Λογαριασμού. 

Η καταβολή της παραπάνω προμήθειας γίνεται με την 
έκδοση εντολής πληρωμής από τη ΔΙΔΑΓΕΠ του Υπουρ¬ 
γείου Γεωργίας, μέσα σε ένα μήνα από τη λήξη κάθε ημε¬ 
ρολογιακού τριμήνου με βάση την κατάσταση πληρωμών 
του τριμήνου που έληξε και τη σχετική αίτηση της Αγροτι¬ 
κής Τράπεζας της Ελλάδος. 

Η δαπάνη της προμήθειας αυτής βαρύνει τη σχετική πί¬ 
στωση του προϋπολογισμού του Ειδικού Λογαριασμού 
ΕΓΠ και καλύπτεται με επιχορήγηση από τον Κρατικό 
προϋπολογισμό. 

Η προμήθεια αυτή δεν συμψηφίζεται με οποιαδήποτε 
άλλη προμήθεια, αμοιβή ή με τόκους που δικαιούται η 
ΑΤΕ. 

Το παραπάνω ποοοστό προμήθειας θεωρείται και από 
τα δύο συμβαλλόμενα μέρη ως δίκαιο και εύλογο. 

Οι εισπράξεις που θα πραγματοποιούνται από τη διά¬ 
θεση των γεωργικών προϊόντων που συγκεντρώνονται κα¬ 
θώς και από άλλες πηγές, θα μεταφέρονται σε πίστωση 
του ως άνω Λογαριασμού 1298 «ΔΙΔΑΓΕΠ - Λογαριασμός 
Χρηματοδότησης 1996 - 1997». 

Όταν η χρηματοδότηση δεν εξοφληθεί κατά τη λήξη 
της ή προκύψει άνοιγμα κατά την εκκαθάριση το άνοιγμα 
αυτό αναλαμβάνει να το καλύψει το Ελληνικό Δημόσιο. 

Άρθρο 5 

Πέρα από τη χρηματοδότηση αυτή η Αγροτική Τράπεζα 
της Ελλάδος Α.Ε. δεν θα έχει ανάμιξη στην αποθηκευτική 
διαχείριση της συγκέντρωσης των γεωργικών προϊό¬ 
ντων. 

Η διαχείριση της ΑΤΕ Α.Ε. δεν υπάγεται στις διατάξεις 
περί Δημοσίου Λογιστικού. 

Άρθρο 6 

Η σύμβαση διέπεται από τις διατάξεις του Νόμου 4322/ 
1929, όπως τροποποιήθηκε και συμπληρώθηκε, καθώς 
και από το Ν.Δ. από 17 Ιουλίου 1923 «περί ειδικών διατά¬ 
ξεων επί Ανωνύμων Εταιρειών» σε συνδυασμό με το Ν. 
1914/90 και του υπ’ αριθμ. 4983/1991 Καταστατικού 
Συμβολαίου που δημοσιεύθηκε στο Τ. 2960/8.7.91 Α.Ε. 
και Ε.Π.Ε. της Εφημερίδας της Κυβερνήσεως. 

Για το σκοπό αυτό συντάχθηκε η παρούσα σύμβαση που 
υπογράφεται στη συνέχεια και η οποία θα δημοσιευθεί 
στην Εφημερίδα της Κυβερνήσεως. 

Η παρούσα ισχύει από 16ης Οκτωβρίου 1996. 

Οι Συμβαλλόμενοι 
Ο Υφυπουργός Οικονομικών 
ΝΙΚ. ΧΡΙΣΤΟΔΟΥΑΛΚΗΣ 
Ο Υπουργός Γεωργίας 
ΣΤΕΦΑΝΟΣ ΤΖΟΥΜΑΚΑΣ 

Ο Διοικητής 

της Αγροτικής Τράπεζας της Ελλάδος 
ΔΗΜΗΤΡΙΟΣ ΚΑΝΕΛΛΟΠΟΥΛΟΣ 

- 4 -- 

(4) 

Χρηματοδότηση του τηρούμενου στην Αγροτική Τράπεζα 
της Ελλάδος Α.Ε. Ειδικού Λογαριασμού Εγγυήσεων Γε- 
ωργικών Προϊόντων (ΕΛΕΓΠ) του Ελληνικού Δημοσίου, 
με το ποσό των δρχ. τετρακοσίων δισεκατομμυρίων 
(400.000.000.000), οε ανοικτό λογαριασμό για χρημα¬ 
τοδότηση Γεωργικών Κοινοτικών Δαπανών κατά την 
περίοδο 16.10.96 μέχρι 15.10.97. Κίνηση και τήρηση 
του Ειδικού Λογαριασμού ΕΓΠ (εκτέλεση εισπράξεων - 
πληρωμών). 

Αθήνα, σήμερα την 31 η του μηνός Οκτωβρίου του 
έτους χίλια εννιακόσια ενενήντα έξι μεταξύ του Ελληνικού 
Δημοσίου, που εκπροσωπείται από τον Υφυπουργό Οικο¬ 
νομικών, Νικόλαο Χριστοδουλάκη και Υπουργό Γεωργίας, 
Στέφανο Τζουμάκα και της Αγροτικής Τράπεζας της Ελ¬ 


λάδος Α.Ε., που εκπροσωπείται από το Διοικητή της, Δη- 
μήτριο Κανελλόπουλο, συμφωνήθηκαν και συνομολογή- 
θηκαν τα ακόλουθα: 

ΠΡΟΟΙΜΙΟ 

Από την Επιτροπή των Ευρωπαϊκών Κοινοτήτων έχει κα- 
θορισθεί ο τρόπος με τον οποίο χορηγούνται οι προκατα¬ 
βολές του ΡΕΟΟΑ στα κράτη - μέλη της Ευρωπαϊκής Ένω¬ 
σης, οι οποίες επιβαρύνουν τις πιστώσεις του Τμήματος 
Εγγυήσεων, σύμφωνα με τον κανονισμό 729/70, όπως 
τροποποιήθηκε ύστερα από απόφαση 3138/87 του Συμ¬ 
βουλίου Υπουργών Γεωργίας στο Λουξεμβούργο. 

Σύμφωνα με τα ανωτέρω τα κράτη - μέλη καταβάλλουν 
από δικούς τους πόρους τις αναγκαίες πιστώσεις για κά¬ 
λυψη των σχετικών δαπανών. Τα χρήματα αυτά θα επι- 
στρέφονται από το ΡΕΟΟΑ στην αρχή του δεύτερου μήνα 
από εκείνον που έγιναν οι πληρωμές. 

Με την 1145/22.9.87 Πράξη του Διοικητή της Τράπε¬ 
ζας της Ελλάδος επιτρέπεται στην Αγροτική Τράπεζα της 
Ελλάδος Α.Ε. να χρηματοδοτεί τον ΕΛΕΓΠ για καταβολή 
των ενισχύσεων που καλύπτονται από πιστώσεις του ΡΕ¬ 
ΟΟΑ - Τμήματος Εγγυήσεων - έναντι εκχώρησης των σχε¬ 
τικών απαιτήσεων. Το επιτόκιο καθώς και οι λοιποί όροι θα 
καθορίζονται από τις χρηματοδότριες Τράπεζες και τα αρ¬ 
μόδια κρατικά όργανα. 

Με το Ν. 992/79 καθώς και την 99883/1.8.80 από¬ 
φαση των Υπουργών Οικονομικών και Γεωργίας και Άνευ 
Χαρτοφυλακίου Επί Σχέσεων Μετά ΕΚ έγινε η σύσταση 
του ΕΛΕΓΠ. 

Με την κοινή απόφαση αριθμ. 373612/1553/4.9.80 
των Υπουργών Γεωργίας και Οικονομικών ρυθμίστηκε ο 
τρόπος λειτουργίας του ανωτέρω Ειδικού Λογαριασμού. 

Μετην 171740/13.6.1991 κοινή απόφαση των Υπουρ¬ 
γών Οικονομικών και Γεωργίας, τροποποιείται η κοινή 
υπουργική απόφαση 373612/1553/4.9.80, ως προς το 
οικονομικό έτος του προϋπολογισμού του Ειδικού Λογα¬ 
ριασμού Εγγυήσεων Γεωργικών Προϊόντων και καθορίζε¬ 
ται τούτο από 16ης Οκτωβρίου κάθε ημερολογιακού 
έτους μέχρι 15ης Οκτωβρίου του επομένου ημερολογια¬ 
κού έτους. 

Σύμφωνα με τα ανωτέρω υπογράφεται η παρούσα σύμ¬ 
βαση. 

Άρθρο 1 

Η Αγροτική Τράπεζα της Ελλάδος (ΑΤΕ) Α.Ε. θα χρημα¬ 
τοδοτήσει το Ελληνικό Δημόσιο μέχρι του ποσού τετρακο¬ 
σίων δισεκατομμυρίων (400.000.000.000) δρχ., σε ανοι¬ 
κτό λογαριασμό, για πραγματοποίηση πληρωμών, για την 
καταβολή δαπανών στον Γεωργικό Τομέα, κατά την πε¬ 
ρίοδο από 16ης Οκτωβρίου 1996 μέχρι 15ης Οκτωβρίου 
1997, σύμφωνα με το σύστημα πληρωμών, που ισχύει 
μετά την τροποποίηση του Κανονισμού 729/70. 

Άρθρο 2 

Ο Υπουργός Γεωργίας και ο Υφυπουργός Οικονομικών, 
που εκπροσωπούν το Δημόσιο, δηλώνουν με την παρούσα 
ότι συνάπτουν δάνειο από την Αγροτική Τράπεζα της Ελ¬ 
λάδος Α.Ε. ποσού δρχ. τετρακοσίων δισεκατομμυρίων 
(400.000.000.000) σε ανοικτό λογαριασμό, και εξουσιο¬ 
δοτούν την Αγροτική Τράπεζα της Ελλάδος Α.Ε. να διαθέ¬ 
σει το προϊόν αυτού όπως καθορίζεται στην παρούσα σύμ¬ 
βαση. 

Λήξη δανείου καθορίζεται η 31.12.97. 

Το παραπάνω δάνειο θα επιβαρύνεται με επιτόκιο κυ¬ 
μαινόμενο, το οποίο θα είναι: α) Για το ποσό μέχρι εκατόν 
πενήντα δισεκατομμυρίων (150.000.000.000) δρχ. ίσο με 
το επιτόκιο των Εντόκων Γραμματίων Ελληνικού Δημοσίου 
12μηνης διάρκειας που ισχύει στην αρχή κάθε περιόδου 
εκτοκισμού πλέον δύο μονάδων. 

β) Για το ποσό πάνω από 150 δις μέχρι 400 δις δρχ. το 
επιτόκιο της διατραπεζικής αγοράς που ισχύει την ημέρα 
της χορήγησης πλέον δύο μονάδες. 

Ο εκτοκισμός του δανείου θα πραγματοποιείται κάθε 
τρίμηνο με αρχή την 31.12.96. Οι δεδουλευμένοι τόκοι θα 
χρεώνονται στο Λογαριασμό χωρίς άλλη εντολή του δα¬ 
νειοδοτούμενου και χωρίς συμψηφισμό με οποιαδήποτε 
άλλη προμήθεια. 

Το Ελληνικό Δημόσιο αναλαμβάνει την υποχρέωση να 
καταβάλλει αμέσως μετά το λογισμό τους, τους παραπάνω 
τόκους. 

Σε περίπτωση που για οποιονδήποτε λόγο η καταβολή 
τους καθυστερήσει πέραν του μηνός από τη λήξη του τρι¬ 
μήνου, θα διακόπτεται η χρηματοδότηση του Λογαρια¬ 
σμού. 

Άρθρο 3 

Η χρήση του δανείου θα γίνεται τμηματικά με καταστά¬ 
σεις εντολών πληρωμών ή με έγγραφα που θα παραδίδει 
το Υπουργείο Γεωργίας (Διεύθυνση ΔΑΓΕΠ) στην ΑΤΕ. 

Το δάνειο θα εμφανίζεται λογιστικά στον Ειδικό Λογ/ 
ομό 1295 - ΔΙΔΑΓΕΠ χρηματοδότηση για καταβολή ενι¬ 
σχύσεων ΡΕΟ0Α (εγγυήσεις) - που θα ανοιχτεί στην 
Αγροτική Τράπεζα της Ελλάδος. 

Οι χρεώσεις του λογαριασμού θα γίνονται με αξία (\/3- 
Ιβυτ) την ημέρα της εκταμίευσης και οι πιστώσεις από ει¬ 
σπράξεις κεφαλαίων ΡΕΟΟΑ με αξία (νβίθυτ) τη δεύτερη 
εργάσιμη ημέρα από την πίστωση του λογ/σμού της ΑΤΕ 
στην Τράπεζα της Ελλάδος. 

Με το προϊόν του δανείου θα πιστώνεται ο λογ/σμός του 
Δημοσίου «ΡΕΟΘΑ - Προϊόν χρηματοδότησης για πληρω¬ 
μές ενισχύσεων και άλλες εισπράξεις» Α.Κ. 4456, — ο 
οποίος και θα χρεώνεται με τις αναλήψεις που θα γίνονται 
για τις πληρωμές που αναφέρονται στο άρθρο 1 της πα¬ 
ρούσας. 

Σε περίπτωση απόρριψης από την Κοινότητα πληρωμών 
γεωργικών δαπανών που εκχωρούνται στην ΑΤΕ τα αντί¬ 
στοιχα ποσά θα καταβάλλονται στην ΑΤΕ από τον Κρατικό 
Προϋπολογισμό αμέσως μετά την γνωστοποίηση της 
απόρριψης και σε καμία περίπτωση πέραν του μηνός, αλ¬ 
λιώς θα διακόπτεται η χρηματοδότηση του Λογαρια¬ 
σμού. 

Σε περίπτωση που για οποιονδήποτε λόγο δεν εξοφλη¬ 
θεί κατά τη λήξη της, η χρηματοδότηση, του ιδίου σκοπού, 
που συμφωνήθηκε κατά την προηγούμενη περίοδο, με 
την από 21.12.1995 σύμβαση μεταξύ του Ελληνικού Δη¬ 
μοσίου, όπως αυτό εκπροσωπείται στην προαναφερόμενη 
σύμβαση και της ΑΤΕ, τότε θα διακόπτεται η χρηματοδό¬ 
τηση της παρούσας σύμβασης μέχρι να εξοφληθεί ολο¬ 
κληρωτικά η προηγούμενη. 

Άρθρο 4 

Εξαιρετικά στην περίπτωση προκαταβολής της κοινοτι¬ 
κής ενίσχυσης βαμβακιού και προκειμένου να καταβληθεί 
εγκαίρως απ' ευθείας στους παραγωγούς το ποσό της μει¬ 


ωμένης ενίσχυσης λόγω της αυξημένης συνυπευθυνότη- 
τας, η οποία αυξήθηκε από την Επιτροπή της Ευρωπαϊκής 
Ένωσης κατά 15% για την φετεινή περίοδο και μέχρι 40 
δρχ./κιλό, εξουσιοδοτείται με την παρούσα η ΑΤΕ να χρε¬ 
ώνει το λογαριασμό σε ειδική υπομερίδα, χωρίς εντολή 
της ΔΙΔΑΓΕΠ με το ισόποσο ονομαστικών καταστάσεων 
δικαιούχων ενίσχυσης βαμβακοπαραγωγών, που θα συ- 
ντάσσονται από τα κατά τόπους γραφεία του Οργανισμού 
Βάμβακος και θα παραδίδονται στα αντίστοιχα Καταστή¬ 
ματα της ΑΤΕ και πριν γίνει εκκαθάριση της σχετικής δα¬ 
πάνης. Η πληρωμή των ενισχύσεων στους δικαιούχους 
βαμβακοπαραγωγούς θα γίνεται από την ΑΤΕ με βάση τις 
ανωτέρω ονομαστικές καταστάσεις. 

Τυχόν κρατήσεις υπέρ τρίτων, που βαρύνουν τους δι¬ 
καιούχους θα αναφέρονται σε ιδιαίτερες στήλες και θα 
παρακρατούνται από την ΑΤΕ προς απόδοση. 

Τα ποσά των πληρωμών αυτών θα οριστικοποιούνται με 
την έκδοση από την ΔΙΔΑΓΕΠ αντίστοιχων εντολών πλη¬ 
ρωμής μετά την εκκαθάριση της σχετικής δαπάνης και θα 
συμψηφίζεται με τις επιστροφές ενίσχυσης λόγω μείωσης 
συνυπευθυνότητας μέχρι το επίπεδο των 40 δρχ./κιλό. Το 
Υπουργείο Γεωργίας (ΔΙΔΑΓΕΠ) υποχρεούται τα ποσά των 
εντολών αυτών να τα καταθέτει απ' ευθείας σε πίστωση 
της ανωτέρω ειδικής υπομερίδας των προκαταβολών, κά¬ 
νοντας προς τούτο ειδική υπόμνηση επί των καταστάσεων 
των εντολών πληρωμής. Τυχόν ποσά, τα οποία από παρά¬ 
λειψη της ΔΙΔΑΓΕΠ, δεν θα αχθούν σε πίστωση της προα- 
ναφερόμενης υπομερίδας θα καλύπτονται από τον κρα¬ 
τικό προϋπολογισμό. 

Το Δημόσιο αναλαμβάνει να καταβάλλει από τον Τα¬ 
κτικό Προϋπολογισμό τυχόν διαφορές που θα προκύπτουν 
ως προς το πληρωτέο ποσό κατά την εκκαθάριση των δα¬ 
πανών από τη ΔΙΔΑΓΕΠ, τόσο από τον τελικό προσδιορι¬ 
σμό του ύψους της ενίσχυσης όσο και από τυχόν διαχειρι¬ 
στικά λάθη που δεν οφείλονται στην ΑΤΕ. 

Επίσης το Δημόσιο αναλαμβάνει να καταβάλλει εξ ολο¬ 
κλήρου από τον Τακτικό Προϋπολογισμό τους τόκους που 
θα προκύπτουν για το διάστημα από την κατά τα ανωτέρω 
χρέωση του παρόντος λογαριασμού μέχρι την έκδοση των 
οριστικών εντολών από τη ΔΙΔΑΓΕΠ. 

Τέλος, σε περίπτωση απόρριψης των δαπανών αυτών 
από την Ευρωπαϊκή Ένωση, το Δημόσιο αναλαμβάνει να 
τις καλύψει από τον Τακτικό Προϋπολογισμό. 

Άρθρο 5 

Η πληρωμή των δικαιούχων θα γίνεται από την ΑΤΕ 
εντός τριών ημερών από την ημέρα που κατατίθενται στην 
ΑΤΕ οι καταστάσεις πληρωμής με αξία την ημέρα χρέωσης 
του λογ/σμού 4456 (άρθρο 3 Σύμβασης). 

Η Αγροτική Τράπεζα της Ελλάδος φέρει σε χρέωση του 
Ειδικού Λογαριασμού Ε.Γ.Π. τα χρηματικά ποσά που κατα¬ 
βάλλονται σε βάρος του λογαριασμού αυτού, με βάση τις 
Εντολές Πληρωμής που εκδίδονται από τη ΔΙΔΑΓΕΠ του 
Υπουργείου Γεωργίας. 

Η εξόφληση των παραπάνω Εντολών Πληρωμής γίνεται 
από την Αγροτική Τράπεζα της Ελλάδος είτε με απ’ ευ¬ 
θείας καταβολή του εντελλομένου ποσού στο δικαιούχο, 
είτε με μεταφορά του ποσού αυτού σε πίστωση ατομικού 
λογαριασμού καταθέσεων του δικαιούχου στην Αγροτική 
Τράπεζα, είτε με μεταφορά, για λογαριασμό του δικαιού¬ 
χου, σε άλλη Τράπεζα. 

Η Αγροτική Τράπεζα της Ελλάδος Α.Ε. φέρει οε πί- 

στωση του Ειδικού Λογαριασμού ΕΓΠ τα χρηματικά ποσά 
που κατατίθενται υπέρ του Λογαριασμού αυτού, είτε με 
εντολές της ΔΙΔΑΓΕΓΙ του Υπουργείου Γεωργίας είτε με 
εντολές οργάνων και φορέων που εξουσιοδοτούνται γι’ 
αυτό και σύμφωνα με τη διαδικασία που προβλέπεται από 
την προαναφερθείσα κοινή απόφαση των Υπουργών Οι¬ 
κονομικών και Γεωργίας. 

Τυχόν λοιπές πληρωμές σε βάρος του λογ/σμού θα 
πραγματοποιούνται με εντολές πληρωμής, σύμφωνα με 
τις κοινές αποφάσεις των Υπουργών Οικονομικών και Γε- 
ωργίας, που έχουν εκδοθεί ή θα εκδοθούν σ' εφαρμογή 
των διατάξεων των άρθρων 23, 26 και 28 του Νόμου 992/ 
1979 μέσα στα όρια των προβλέψεων του προϋπολογι¬ 
σμού Ειδικού Λογαριασμού Εγγυήσεων Γεωργικών Προϊό¬ 
ντων. 

Για τα ποσά που καταβάλλει η Αγροτική Τράπεζα της 
Ελλάδος από το Λογαριασμό ενεργεί ως Ταμίας και δεν 
έχει υποχρέωση απόδοσης λογαριασμού. 

Η Αγροτική Τράπεζα της Ελλάδος ευθύνεται για την 
εκτέλεση των εντολών είσπραξης ή πληρωμής, την κανο¬ 
νική τήρηση του «Ειδικού Λογαριασμού ΕΓΠ», καθώς και 
την πιστή τήρηση των διαδικασιών που αναφέρονται στην 
προαναφερθείσα κοινή απόφαση των Υπουργών Οικονο¬ 
μικών και Γ εωργίας. 

Η ΑΤΕ υποχρεούται επίσης για την παροχή στη ΔΙΔΑ- 
ΓΕΠ του Υπουργείου Γ εωργίας, οποιουδήποτε στοιχείου ή 
πληροφορίας σχετικά με την κίνηση ή κατάσταση του «Ει¬ 
δικού Λογαριασμού ΕΓΠ». 

Η Αγροτική Τράπεζα δεν έχει καμία ευθύνη για την εκ 
μέρους του Δημοσίου ανάληψη υποχρέωσης, την αναγνώ¬ 
ριση - εκκαθάριση οποιοσδήποτε δαπάνης, καθώς και την 
έκδοση εντολής πληρωμής εκ μέρους της ΔΙΔΑΓΕΠ. 

Η Αγροτική Τράπεζα της Ελλάδος για τις εργασίες που 
εκτελεί σύμφωνα με τους όρους της παρούσας Σύμβασης 
(τήρηση και κίνηση του Ειδικού Λογαριασμού Εγγυήσεων 
Γεωργικών Προϊόντων και πραγματοποίηση πληρωμών) δι¬ 
καιούται προμήθεια, η οποία συμφωνείται σε ποσοστό 
0,25% πάνω στο συνολικό ύψος των εκτελουμένων εντο¬ 
λών πληρωμής σε βάρος του ειδικού αυτού λογαριασμού, 
ποσοστό που θεωρείται εύλογο και δίκαιο από τα συμβαλ¬ 
λόμενα μέρη. 

Εξαιρούνται από την προμήθεια οι εντολές πληρωμής 
που αφορούν πληρωμές για επιστροφές χρηματοδοτή¬ 
σεων ή ενισχύσεων από τον Κρατικό Προϋπολογισμό, για 
απόδοση υπέρ τρίτων κρατήσεων και προμήθειας της 
Αγροτικής Τράπεζας της Ελλάδος. Δεν επιτρέπεται σε 


καμία περίπτωση είσπραξη διπλής προμήθειας, για την 
αυτή χρηματική διαχείριση. 

Η καταβολή της παραπάνω προμήθειας γίνεται με την 
έκδοση εντολής πληρωμής από τη ΔΙΔΑΓΕΠ του Υπουρ¬ 
γείου Γεωργίας, μέσα σ’ ένα μήνα από τη λήξη του κάθε 
ημερολογιακού τριμήνου, με βάση την κατάσταση πληρω¬ 
μών του τριμήνου που έληξε και τη σχετική αίτηση της 
Αγροτικής Τράπεζας της Ελλάδος. 

Η δαπάνη της προμήθειας αυτής βαρύνει τη σχετική πί¬ 
στωση του Προϋπολογισμού του «Ειδικού Λογαριασμού 
ΕΓΠ» και καλύπτεται με επιχορήγηση από τον Κρατικό 
Προϋπολογισμό. 

Άρθρο 6 

Οι πιστώσεις που υποχρεούται να καταβάλει ο ΡΕΟΟΑ - 
Τμήμα Εγγυήσεων - με τη νέα καθορισμένη διαδικασία, 
εκχωρούνται με την παρούσα σύμβαση από το Δημόσιο 
στην Αγροτική Τράπεζα της Ελλάδος, σύμφωνα με την 
1145/22.9.87 Πράξη του Διοικητή της Τράπεζας της Ελ¬ 
λάδος και θα κατατίθενται σε πίστωση του δανείου. 

Άρθρο 7 

Η διαχείριση της ΑΤΕ δεν υπάγεται στις διατάξεις περί 
Δημοσίου Λογιστικού. 

Άρθρο 8 

Η σύμβαση διέπεται από τις διατάξεις του Καταστατικού 
Νόμου της Αγροτικής Τράπεζας της Ελλάδος 4332/1929, 
όπως τροποποιήθηκε και συμπληρώθηκε, καθώς και από 
το Ν.Δ. από 17 Ιουλίου 1923 «περί ειδικών διατάξεων επί 
Ανωνύμων Εταιριών» σε συνδυασμό με το Ν. 1914/90 και 
του υπ’ αριθμ. 4983/1991 Καταστατικού Συμβολαίου που 
δημοσιεύθηκε στο Τ. 2960/8.7.91 Α.Ε. και Ε.Π.Ε. της 
Εφημερίδας της Κυβερνήσεως. 

Γ ια το σκοπό αυτό συντάχθηκε η παρούσα σύμβαση που 
υπογράφεται στη συνέχεια και η οποία θα δημοσιευθεί 
στην Εφημερίδα της Κυβερνήσεως. 

Η παρούσα ισχύει από 16ης Οκτωβρίου 1996. 

Οι Συμβαλλόμενοι 
Ο Υφυπουργός Οικονομικών 
ΝΙΚ. ΧΡΙΣΤΟΔΟΥΛΑΚΗΣ 
Ο Υπουργός Γεωργίας 
ΣΤΕΦΑΝΟΣ ΤΖΟΥΜΑΚΑΣ 

Ο Διοικητής 

της Αγροτικής Τράπεζας της Ελλάδος 
ΔΗ ΜΗΤΡΙΟΣ ΚΑΝΕΛΛΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




